***KATALOG INFORMACIJA***

***EKONOMSKO-TURISTIČKE ŠKOLE, KARLOVAC***

 ***I. UVODNE NAPOMENE***

 *Temeljem članka 22. stavak 4. Zakona o pravu na pristup informacijama (NN 172/03, 144/10) ovaj Katalog sadrži pregled informacija koje posjeduje, raspolaže ili nadzire Ekonomsko-turistička škola, Karlovac.*

 *Katalog sadrži informacije s opisom sadržaja, namjenom, načinom osiguravanja i*

*vremenom ostvarivanja prava na pristup informacijama.*

 *Ekonomsko-turistička škola omogućava pristup informacijama na sljedeći način:*

***1. putem službene web stranice Škole:***

* *informacije o ustroju i nadležnosti Škole,*
* *informacije o zaposlenicima,*
* *informacije o aktivnostima Škole,*
* *informacije o pravnim i drugim aktima Škole,*
* *informacije o učeničkim aktivnostima,*
* *informacije o međuinstitucionalnim aktivnostima Škole,*
* *informacije o načinu i pravilima školovanja,*
* *najave aktivnosti Škole,*
* *objave priopćenja za javnost.*

***2. održavanjem tiskovnih konferencija i davanjem priopćenja sredstvima javnog priopćavanja,***

***3. neposrednim pružanjem informacija korisniku koji je podnio zahtjev za pristup informacijama,***

***4. uvidom u dokumente i izradom preslika dokumenata koji sadrže tražene informacije,***

***5. dostavljanjem pisane informacije ili preslike dokumenata koji sadrže informaciju ili drugi oblik informacije korisniku koji je podnio zahtjev.***

 ***II. OSNOVNI PODATCI O EKONOMSKO-TURISTIČKOJ ŠKOLI***

 *Naša škola ima dugu tradiciju. Godine 1919., Povjereništvo za prosvjetu Hrvatske i Slavonije odobrilo je otvaranje Dvorazredne trgovačke škole u Karlovcu, pa je u rujnu 1919. Škola počela s radom. Godine 1937. škola prerasta u četverorazrednu Trgovačku akademiju. Kroz povijest škola je mijenjala imena, ali i lokacije na kojima je radila, a u sadašnjoj zgradi u Kurelčevoj 2 je od 1961. godine. Godine 1992. izvršena je podjela na dvije škole: Ekonomsko-turističku školu i Trgovačko-ugostiteljsku školu. Škola je pravni sljednik dotadašnjeg Centra za odgoj i usmjereno obrazovanje „Mile Mraović-Simić“.*

 *Škola izvodi nastavni plan i program za:*

 *- obrazovni sektor – ekonomija, trgovina i poslovna administracija:*

 *- ekonomist*

 *- poslovni tajnik*

 *- obrazovni sektor – turizam i ugostiteljstvo:*

*- hotelijersko-turistički tehničar,*

 *čijim završetkom učenici stječu srednju stručnu spremu.*

 *Sukladno Zakonu o odgoju i obrazovanju u osnovnoj i srednjoj školi, Ekonomsko-turistička škola obavlja djelatnost odgoja i obrazovanja kao javna služba.*

 *Na osnovi javnih ovlasti Škola obavlja sljedeće poslove:*

* *upisi u školu i ispisi iz škole s vođenjem odgovarajuće evidencije i dokumentacije,*
* *organizacija i izvođenje nastave i drugih oblika odgojno-obrazovnog rada s učenicima te vođenje odgovarajuće evidencije,*
* *vrednovanje i ocjenjivanje učenika te vođenje evidencije o tome kao i o učeničkim postignućima,*
* *poduzimanje pedagoških mjera i vođenje evidencije o njima,*
* *organizacija predmetnih i razrednih ispita i vođenje evidencije o njima,*
* *izdavanje javnih isprava i drugih potvrda,*
* *upisivanje podataka o odgojno-obrazovnom radu u e-Maticu,*
* *elektronički upisnik učenika.*

 *Školom upravlja Školski odbor, a ravnatelj je poslovodni i stručni voditelj Škole.*

 ***III. SADRŽAJ KATALOGA INFORMACIJA***

 *Ovaj Katalog informacija sadrži pregled informacija koje posjeduje, s kojima raspolaže i koje nadzire Ekonomsko-turistička škola i to kako slijedi:*

*a) pregled informacija,*

*b) opis sadržaja informacija,*

*c) namjena informacija,*

*d) način osiguravanja prava na pristup informacijama.*

 *a) Pregled informacija*

 *Škola posjeduje informacije, raspolaže s informacijama i nadzire informacije o:*

* *ustroju i nadležnosti Škole,*
* *zaposlenicima,*
* *aktivnostima Škole,*
* *pravnim i drugim aktima Škole,*
* *načinu i pravilima školovanja,*
* *učeničkim aktivnostima,*
* *međuinstitucionalnim aktivnostima Škole.*

 *b) Opis sadržaja informacija*

* *ustroj i nadležnost Škole*
* *radnici*
* *aktivnosti Škole*
* *pravni i drugi akti Škole*
* *način i pravila školovanja*
* *učeničke aktivnosti*
* *međuinstitucionalne aktivnosti Škole*

 *c) Namjena informacija*

 *Namjena informacija je osiguravanje prava na pristup informacijama, sukladno Zakonu o pravu na pristup informacijama i drugim propisima.*

 *d) Način osiguravanja prava na pristup informacijama*

 *Pravo na pristup informacijama iz ovog Kataloga ostvaruje se na način i u postupku propisanom Zakonom o pravu na pristup informacijama.*

 *Pravo na pristup informacijama ostvaruje se putem dostavljanja zahtjeva za ostvarivanje prava na pristup informacijama.*

 *Zahtjev se podnosi:*

* ***pisanim putem na adresu:***

 *Ekonomsko-turistička škola*

 *Kurelčeva 2*

 *47000 Karlovac*

* ***putem elektroničke pošte na sljedeću adresu:***

*ss-karlovac-505@skole.t-com.hr*

* ***telefonom na sljedeće brojeve:***

 *047/614-595; 047/614-596*

* ***telefaxom na sljedeći broj:***

 *047/614-596*

* ***usmenim putem:***

 *osobno na zapisnik u službenim prostorijama Škole svakog radnog dana od*

 *10:00 do 13:00 sati*

 *Podnositelj zahtjeva nije obvezan navesti razloge zbog kojih traži pristup informacijama.*

 *Korisnici prava na pristup informacijama oslobođeni su od plaćanja upravnih pristojbi.*

 *Sukladno članku 19. Zakona o pravu na pristup informacijama, Škola ima pravo na naknadu stvarnih materijalnih troškova.*

 *Odgovor na pisani ili usmeni zahtjev za pravo na pristup informacijama Škola će proslijediti u zakonskom roku od 15 dana od dana podnošenja urednog zahtjeva.*

 *Rok za odgovor na zahtjev može se produžiti do 30 dana u slučajevima propisanim Zakonom.*

*KLASA: 003-05/11-01/02*

*URBROJ: 2133-45-01-12-01*

*Karlovac, 19. 01. 2012. Ravnateljica*

 *Lidija Mikšić, dipl. pedagog*